CELEX: C2006/310/67
Language: et
Date: 2006-12-16 00:00:00
Title: Kohtuasi F-122/06: 23. oktoobril 2006 esitatud hagi — Roodhuijzen versus komisjon

16.12.2006   
            
            
               ET
            
            
               Euroopa Liidu Teataja
            
            
               C 310/31
            
         23. oktoobril 2006 esitatud hagi — Roodhuijzen versus komisjon
   (Kohtuasi F-122/06)
   (2006/C 310/67)
   Kohtumenetluse keel: prantsuse
   Pooled
   
      Hageja: Anton Pieter Roodhuijzen (Luxembourg, Luksemburg) (esindaja: advokaat E. Boigelot)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada ametisse nimetava asutuse 28. veebruari 2006. aasta otsus, mis kinnitati 20. märtsil 2006, mitte tunnustada hageja vabaabielu pr H-ga vabaabieluna ravikindlustusskeemi suhtes;
            
         
               —
            
            
               tühistada ametisse nimetava asutuse 12. juuli 2006. aasta otsus, millega jäeti rahuldamata hageja poolt 27. märtsil 2006 esitatud kaebus nr R/230/06;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja, kes on komisjoni ametnik ja Hollandi kodanik, taotles tema vabaabielu pr H-ga, st notari tõestatud ja Hollandi õiguses tunnustatud kooselulepingu arvestamist, et tema elukaaslane saaks kasutada ühenduse ravikindlustusskeemi. Asutus jättis taotluse rahuldamata isegi pärast seda, kui hageja esitas tõendi, mille oli välja andnud tema riigi saatkond Luksemburgis ning mille kohaselt annab vaidlusalune leping hagejale ja tema kaaslasele vabaabielu poolte staatuse.
   Hagi toetuseks viitab hageja personalieeskirjade artikli 72, personalieeskirjade VII lisa artikli 1 lõike 2 punkti c alapunkti i ning Euroopa ühenduste ametnike õnnetusjuhtumi ja kutsehaiguskindlustuse eeskirjade artikli 12 rikkumisele. Ta viitab lisaks ilmsele hindamisveale, põhjendamiskohustuse rikkumisele ning õiguse üldpõhimõtete, eelkõige mittediskrimineerimise ja ametnike võrdse kohtlemise põhimõtete eiramisele.